
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλο» 508 

1 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση απασχόλησης με σύμβαση μίσθωσης έργου 
μέχρι δέκα (10) διερμηνέων. 1 

Δωρεάν διέλευση από τον Ισθμό της ΚορΙνθου των 
φουσκωτών σκαφών της Ιταλικής Ένωσης 0Α5Τ 
3ϋΒ 2000 ΚΟΜΑ που θα συμμετάσχουν στο 6ο Με¬ 
σογειακό ράλλυ . 2 

Καθορισμός αριθμού ημερών εκτός έδρας για εκτέ¬ 
λεση υπηρεσίας υπαλλήλων αρμοδιότητας του 
ΥΠΕΠΘ . 3 

Καθορισμός του ύψους της αμοιβής του Προέδρου, 
των Μελών και της Γραμματέως της Ειδικής Επιτρο¬ 
πής για την σύνταξη των όρων της διακήρυξης προ¬ 
μήθειας συστήματος μηχανοργάνωσης για την Ει¬ 
σαγγελία Πρωτοδικών Αθηνών. 4 

Έγκριση κίνησης και παραμονής εκτός έδρας και εντός 
ορίων του Κράτους των υπαλλήλων του Λαογραφι- 
κού και Εθνολογικού Μουσείου Μακεδονίας - Θρά¬ 
κης (Λ.Ε.Μ.Μ-Θ.) . 5 

Περιεχόμενο μηνιαίων πινάκων εκτελέσεως Προϋπο¬ 
λογισμού και εξελίξεως των εκτός Προϋπολογισμού 
Λογαριασμών του Δημοσίου . 6 

Καθορισμός αποζημίωσης της Επιτροπής για τη μελέτη 
του προβλήματος της φοροδιαφυγής που συντελεί- 
ται με πλαστά και εικονικά στοιχεία και την αντιμε¬ 
τώπιση του φαινομένου αυτού. 7 

Έγκριση δαπάνης για την αποστολή τέκνων, υπαλλή¬ 
λων του ΟΑΕΔ σε κατασκηνώσεις έτους 1996 ... 8 

Σύσταση Νομικού Προσώπου στηνΚοιν. Μοσχοκαρυάς 
Ν. Φθιώτιδας με την επωνυμία «ΛΑΟΓΡΑΦΙΚΟ 
ΜΟΥΣΕΙΟ ΚΟΙΝΟΤΗΤΑΣ ΜΟΣΧΟΚΑΡΥΑΣ» . 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2028953/4532/0022 (1) 

Έγκριση απασχόλησης με σύμβαση μίσθωσης έργου μέχρι 
δέκα (10) διερμηνέων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗ Μ. ΔΙΟΙΚΗΣΗΣ Α ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του Π .Δ. 147/76 «περί του Οργανισμού της Κεντρι¬ 
κής Υπηρεσίας του ΥΠΕΠΘ». 

β) Του άρθρου 40 του Ν. 1304/1982. 

γ) Του άρθρου 15 του Ν. 1735/87 «Προσλήψεις στο Δη¬ 
μόσιο Τομέα, Κοινωνικός έλεγχος στη Δημόσια Διοίκηση, 
πολιτικά δικαιώματα και άλλες διατάξεις», όπως τροποποι¬ 
ήθηκε με την αριθ. Δ1ΠΙΔ/Φ.42/37/10112/20.10.88. 

2. Την αριθ. 236/7.7.1994 πράξη του Υπουργικού Συμ¬ 
βουλίου (άρθρο 3 εδάφ. θ, ΦΕΚ 115 τ.Α’). 

3. Τηναριθμ. 1/247/14.2.1996 απόφαση του Υπουργού 
Εθνικής Παιδείας και θρησκευμάτων «Έγκριση πραγμα¬ 
τοποίησης εργαστηρίου με θέμα «ΘΙοϋαΙ Εάυοείίοη ίη 5β- 
οοηάβτγ 3οίιοοΙδ* (Αθήνα 15-17.3.1996). 

4. Αρθρο 40 Ν. 849/78 (ΦΕΚ 232/Α/78). 

5. Άρθρο 22 παρ. 3 Ν. 2362/95. 

6. Την αριθμ. ΔΙΠΙΔΔ/Ε4/249/6644/15.3.96 απόφαση 
Υπ. Εσωτερικών Δ.Δ. και Απ/σης με την οποία διαπιστώ¬ 
νεται το απρόβλεπτο και επείγον της ανάγκης για την ανά¬ 
θεση με σύμβαση έργου μέχρι δέκα (10) διερμηνείς για 
την κάλυψη της ανάγκης διερμηνείς κατά τη διάρκεια 
του αναφερόμενου εργαστηρίου, αποφασίζουμε: 

Εγκρίνουμε, την απασχόληση με σύμβαση μίσθωσης 
έργου μέχρι δέκα (10) διερμηνέων για την κάλυψη ανα¬ 
γκών διερμηνείας του Διεθνούς Εργαστηρίου με θέμα 
«ΘΙοϋεί ΕάυεεΙίοπ ίη δθοοηάβΓγ δοίτοοΙδ» (Αθήνα 15- 
17.3.1996), σε συνεργασία με το Κέντρο Βορρά - Νότου 
(Ευρωπαϊκό Κέντρο για Παγκόσμια Αλληλεξάρτηση και 
Αλληλεγγύη) που έχει ιδρυθεί από το Συμβούλιο της Ευ¬ 
ρώπης, στο πλαίσιο μερικής συμφωνίας με έδρα την Λισ- 
σαβώνα, δεδομένου ότι πρόκειται για συνάντηση υψηλού 
επιπέδου και για τη διερμηνεία απαιτούνται επάγγελμά- 

τ'ιες διερμηνείς με τυπικά προσόντα πτυχία αντίστοιχης 
ξένης φιλολογίας Ανώτατου Εκπαιδευτικού Ιδρύματος της 
ημεδαπής ή ισότιμο της αλλοδαπής και δίπλωμα ειδικής 
εκπαίδευσης στη διερμηνεία. 

Η απασχόληση αφορά το χρονικό διάστημα της συνά¬ 
ντησης, 15-17.3.1996. 

Στους διερμηνείς που θα απασχοληθούν σύμφωνα με τα 
παραπάνω, θα καταβληθούν ως αμοιβή συνολικό ποσό πε¬ 
ρίπου ενός εκατομμυρίου (1.000.000) δραχμών. 

Το παραπάνω ποσό θα βαρύνει τον προϋπολογισμό εξό¬ 
δων της Κεντρικής Υπηρεσίας του Υπουργείου Εθνικής 
Παιδείας και θρησκευμάτων (Φορέας 19-160 και ΚΑΕ 
0846) οικονομικού έτους 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1996 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗ Μ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΩΝ 

Α. ΤΣΟΧΑΤΖΟΠΟΥΛΟΣ Α. ΠΑΠΑΑΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Γ. ΠΑΠΑΝΔΡΕΟΥ 
-♦- 

Αριθ. 2034681/4995 (2) 

Δωρεάν διέλευση από τον Ισθμό της Κόρινθου των φου¬ 
σκωτών σκαφών της Ιταλικής Ένωσης ΟΑ5Τ 51ΙΒ 2000 

ΚΟΜΑ που θα συμμετάσχουν στο 6ο Μεσογειακό 

ράλλυ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΥΦΥΠ. ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1067/1980 «Περί 
συστάσεως Ανωνύμου Εταιρείας προς εκμετάλλευση της 
Διώρυγας της Κόρινθου». 

2. Την αριθ. 411 /24.1.1996 απόφαση του Πρωθυπουρ¬ 
γού και Υπουργού Οικονομικών «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών». 

3. Το έγγραφο με αριθμό 416/14.5.1996 της ΑΕΔΙΚ 
στο οποίο αναφέρεται ότι το Διοικητικό Συμβούλιο κατά 
την αριθμ. 41 /3.5.96/70 συνεδρία του αποφάσισε τη δω¬ 
ρεάν διέλευση κατά την μετάβαση και επιστροφή των 10 
φουσκωτών σκαφών της Ιταλικής Ένωσης 0Α5Τ 51ΙΒ 
2000 ΒΟΜΑ που θα συμμετάσχουν στο 6ο Μεσογειακό 
ράλλυ, αποφασίζουμε: 

Εγκρίνουμε τη δωρεάν διέλευση κατά την μετάβαση και 
επιστροφή από τον Ισθμό της Κορίνθου των 10 φουσκω¬ 
τών σκαφών της Ιταλικής Ένωσης 0Α3Τ 3υΒ 2000 ΒΟΜΑ 
που θα συμμετάσχουν στο 6ο Μεσογειακό ράλλυ. 

Από την ως άνω απόφαση δεν προκαλείται δαπάνη στον 
Κρατικό Προϋπολογισμό, θα επέλθει όμως εφάπαξ απώ¬ 
λεια εσόδων της ΑΕΔΙΚ από 300.000 δρχ. περίπου. 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 14 Ιουνίου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΩΝΙΟΥ Γ. ΑΝΟΜΕΡΙΤΗΣ 

- +- 

Αριθ. 2041733/6665/0022 (3) 

Καθορισμός αριθμού ημερών εκτός έδρας για εκτέλεση 

υπηρεσίας υπαλλήλων αρμοδιότητας του ΥΠΕΠΘ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των παραγρ. 2 του άρθρ. 2 και των παραγρ. 2 και 8 
του άρθρου 12 του Ν. 2346/1995 «Δαπάνες κίνησης των 
μετακινουμένων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλες διατάξεις» (ΦΕΚ 220 Α'). 

2. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α') όπως αυτό προστέ¬ 
θηκε με το άρθρ. 27 του Ν. 2081 /1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (ΦΕΚ 154 Α'). 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού, το ύψος της οποίας δεν μπορεί να προσδιορι- 
σθεί ακριβώς, αποφασίζουμε: 

Άρθρο 1 

Αριθμός ημερών μετακίνησης εκτός έδρας 

Ο αριθμός των κατ’ έτος ημερών μέχρι του οποίου επι¬ 
τρέπεται χωρίς περιορισμό στον επιτρεπόμενο κατά μήνα 
αριθμό ημερών, να παραμένουν εκτός έδρας οι υπάλληλοι 
αρμοδιότητας Υπουργείου Εθνικής Παιδείρς και θρη¬ 
σκευμάτων που μετακινούνται με δικαίωμα αποζημίωσης 
για εκτέλεση υπηρεσίας στο εσωτερικό και στον οποίο 
αριθμό δεν περιλαμβάνονται οι ημέρες εκτός έδρας για 
εκτέλεση υπηρεσίας στο εξωτερικό καθώς και για συμμε¬ 
τοχή των υπαλλήλων σε συνέδρια, σεμινάρια, εκπαίδευ- 
ση-μετεκπαίδευση, καθορίζεται ως ακολούθως. 

1. Υπάλληλοι γενικά που υπηρετούν στην Κεντρική 
Υπηρεσία μέχρι 70 ημέρες. 

2. Υπάλληλοι γενικά αποκεντρωμένων και περιφερεια¬ 
κών υπηρεσιών μέχρι 70 ημέρες. 

3.0 Πρόεδρος, οι αντιπρόεδροι και το κύριο και επικου¬ 
ρικό προσωπικό του Παιδαγωγικού Ινστιτούτου (Π.Ι.) μέχρι 
100 ημέρες. 

4. Το κύριο προσωπικό του Ινστιτούτου Τεχνολογικής 
Εκπαίδευσης (Ι.Τ.Ε.) μέχρι 100 ημέρες. 

5. Σχολικοί Σύμβουλοι μέχρι 120 ημέρες. 

6. Προϊστάμενοι διευθύνσεων και γραφείων πρωτοβάθ¬ 
μιας και δευτεροβάθμιας εκπαίδευσης μέχρι 100 ημέ¬ 
ρες. 

7. Προϊστάμενοι γραφείων φυσικής αγωγής και ξένων 
και μειονοτικών σχολείων μέχρι 100 ημέρες. 

8. Εκπαιδευτικοί γενικά πρωτοβάθμιας και δευτερο¬ 
βάθμιας εκπαίδευσης μέχρι 60 ημέρες. 

9. Καθηγητές φυσικής αγωγής που μετακινούνται και 
για συμμετοχή σε διενέργεια αθλητικών εκδηλώσεων 
όλων των βαθμιδών της εκπαίδευσης μέχρι 80 ημέρες. 

10. Εκπαιδευτικοί πρωτοβάθμιας και δευτεροβάθμιας 
εκπαίδευσης που μετακινούνται και για να συνοδεύσουν 
μαθητές σε σχολικές εκδρομές μέχρι 70 ημέρες. 

11. α) Υπάλληλοι γενικά μέλη της ΚΕΜΚΦ και υπάλλη¬ 
λοι που ορίζονται για τον έλεγχο λειτουργίας των μαθητι¬ 
κών κατασκηνώσεων μέχρι 80 ημέρες. 

β) Εκπαιδευτικοί και υπάλληλοι γενικά που ορίζονται 
Πρόεδροι και Γραμματείς των Ε.Μ.Κ.Φ. μέχρι 75 ημέρες. 

γ) Εκπαιδευτικοί και υπάλληλοι γενικά που ορίζονται 
διαχειριστές χρηματικού των μαθητικών κατασκηνώσεων 
μέχρι 70 ημέρες. 

12. Εκπαιδευτικοί γενικά και λοιποί υπάλληλοι μέλη και 
γραμματείς της κεντρικής επιτροπής γενικών εξετάσεων 
μέχρι 80 ημέρες. 

13. Εκπαιδευτικοί γενικά και λοιποί υπάλληλοι μέλη και 
γραμματείς της κεντρικής επιτροπής ειδικών μαθημάτων 
μέχρι 85 ημέρες. 

14. Εκπαιδευτικοί γενικά και λοιποί υπάλληλοι πρόε¬ 
δροι, μέλη, γραμματείς και βοηθοί γραμματείς των επιτρο¬ 
πών και ομάδων των γενικών και ειδικών εξετάσεων, των 
εξετάσεων για τα ειδικά μαθήματα και τις δοκιμασίες και 
γενικά των κάθε είδους ατομικών και συλλογικών οργά¬ 
νων, που απασχολούνται στα πλαίσια του συστήματος 
προπαρασκευής, αξιολόγησης και επιλογής σπουδαστών, 
στην τριτοβάθμια εκπαίδευση μέχρι 90 ημέρες. 

15. Εκπαιδευτικοί γενικά και λοιποί υπάλληλοι που 
παίρνουν μέρος σε ενημερωτικές συσκέψεις για θέματα 
εξετάσεων ή μετακινούνται για παροχή οδηγιών σε περι¬ 
φερειακές υπηρεσίες, αρμοδιότητας Υπουργείου Εθνικής 
Παιδείας και θρησκευμάτων ή σε μέλη των κάθε είδους 
επιτροπών που συγκροτούνται στα πλαίσια της προετοι¬ 
μασίας, διεξαγωγής, βαθμολόγησης και έκδοσης αποτε¬ 
λεσμάτων των γενικών και ειδικών εξετάσεων ή απασχο¬ 
λούνται για τη μεταφορά υλικού, εντύπων, γραπτών δοκι¬ 
μίων, βαθμολογικών πινάκων, αποκομμάτων βαθμολο¬ 
γίας, συνοδεία γραπτών δοκιμίων κ.λπ. μέχρι 95 ημέρες. 

16. Εκπαιδευτικοί γενικά που απασχολούνται ως βαθ¬ 
μολογητές ή αναβαθμολογητές.των γραπτών δοκιμίων 
των γενικών και ειδικών εξετάσεων καθώς και εξετάσεων 
στα ειδικά μαθήματα μέχρι 80 ημέρες. 

17. Εκπαιδευτικοί που χρησιμοποιούνται ως επιτηρητές 
ή εκφωνητές στις γενικές εξετάσεις ή στις εξετάσεις στα 
ειδικά μαθήματα μέχρι 75 ημέρες. 

18. Οδηγοί αυτοκινήτων που χρησιμοποιούνται και για 
τη μεταφορά υλικού, εντύπων, γραπτών δοκιμίων, απο¬ 
κομμάτων βαθμολογίας κ.λπ. των γενικών και ειδικών εξε¬ 
τάσεων καθώς και των εξετάσεων στά ειδικά μαθήματα 
μέχρι 80 ημέρες. 

19. Πρυτάνεις και Αντιπρυτάνεις των ΑΕΙ μέχρι 100 
ημέρες, Ειδικά, Πρυτάνεις και Αντιπρυτάνεις των Πανεπι¬ 
στημίων Θράκης, Πάτρας, Ιωαννίνων, Κρήτης, Θεσσαλο¬ 
νίκης, Μακεδονίας και Πολυτεχνείου Κρήτης μέχρι 120 
ημέρες. 

20. Κοσμήτορες και πρόεδροι τμημάτων των ΑΕΙ μέχρι 
90 ημέρες. 

21. Κάθε φύσης και βαθμίδας εκπαιδευτικό προσωπικό 
των ΑΕΙ μέχρι 70 ημέρες: Ειδικά: α) το κάθε φύσης και 
βαθμίδας εκπαιδευτικό προσωπικό του Πανεπιστημίου Αι¬ 
γαίου μέχρι 90 ημέρες, β) για πέντε (5) μόνιμα μέλη ΔΕΠ 


του Πανεπιστημίου Θεσσαλίας μέχρι 120 ημέρες, γ) ο 
Προϊστάμενος της Υπηρεσίας των Αγροκτημάτων του Γε¬ 
ωπονικού Πανεπιστημίου Αθηνών και τρεις (3) γεωπόνοι 
μόνιμοι ή με σύμβαση ιδιωτικού δικαίου που υπηρετούν 
στην ως άνω υπηρεσία μέχρι 120 ημέρες. 

22. Διοικητικοί υπάλληλοι και ειδικό διοικητικό τεχνικό 
προσωπικό των ΑΕΙ μέχρι 70 ημέρες. Ειδικά: α) για όλους 
τους διοικητικούς υπαλλήλους του Πανεπιστημίου Αιγαίου 
μέχρι 90 ημέρες, β) για τρεις (3) διοικητικούς υπαλλήλους 
του Πανεπιστημίου Κρήτης μέχρι 100 ημέρες, γ) για έξι (6) 
διοικητικούς υπαλλήλους του Πανεπιστημίου Θεσσαλίας 
μέχρι 120 ημέρες, δ) για όλους τους τεχνικούς υπαλλή¬ 
λους του Πανεπιστημίου Θεσσαλίας μέχρι 120 ημέρες, ε) 
για τον προϊστάμενο της Γραμματείας και τον Διευθυντή 
της Οικονομικής Διαχείρισης του Δημοκρίτειου Πανεπι¬ 
στημίου Θράκης μέχρι 120 ημέρες, στ) για τον προϊστά¬ 
μενο του Τμήματος Εκτέλεσης Έργων της Τεχνικής Υπη¬ 
ρεσίας του Πανεπιστημίου Θεσσαλονίκης μέχρι 120 ημέ¬ 
ρες. . 

23. Εκπαιδευτικοί της τριτοβάθμιας εκπαίδευσης που 
συνοδεύουν σπουδαστές και φοιτητές σε εκδρομές μέχρι 
80 ημέρες. 

24. Οδηγοί αυτοκινήτων ΑΕΙ μέχρι 100 ημέρες. Ειδικά, 
για δύο (2) οδηγούς αυτοκινήτων του Δημοκρίτειου Πανε¬ 
πιστημίου Θράκης και του Πανεπιστημίου Θεσσαλίας και 
για ένα (1) οδηγό του Γεωπονικού Πανεπιστημίου Αθηνών 
και του Πανεπιστημίου Ιωαννίνων, μέχρι 120 ημέρες. 

25. Πρόεδροι και μέλη διοικουσών επιτροπών ΑΕΙ μέχρι 
120 ημέρες. 

26. Υπεύθυνοι σχολικού επαγγελματικού προσανατολι¬ 
σμού μέχρι 85 ημέρες. 

27. Εκπαιδευτικοί γενικά μέλη των κεντρικών υπηρε¬ 
σιακών συμβουλίων μέχρι 90 ημέρες. 

28. Οι υπεύθυνοι των ειδικών τμημάτων με την επωνυ¬ 
μία «ΠΛΗΡΟΦΟΡΙΚΗ ΚΑΙ ΝΕΕΣ ΤΕΧΝΟΛΟΓΙΕΣ (ΠΛΗ- 
ΝΕΤ)» που συγκροτείται με την αριθ. Γ2/5049/27.9.1993 
απόφαση Υπουργού ΥΠΕΠΘ μέχρι 120 ημέρες. 

29. Οι υπεύθυνοι των Εργαστηριακών Κέντρων Φυσι¬ 
κών Επιστημών (Ε.Κ.Φ.Ε.) που συγκροτούνται με την 
αριθ. Γ2/5542/7.10.1993 απόφαση Υπουργού ΥΠΕΠΘ 
μέχρι 90 ημέρες. 

30. Καθηγητές μέλη τριμελών επιτροπών κρίσης τίτλων 
σπουδών της αλλοοδαπής (ΔΙΚΑΤΣΑ) μέχρι 120 ημέ¬ 
ρες. 

31. Μέλη εξεταστικών επιτροπών του Ι.Κ.Υ. μέχρι 100 
ημέρες. 

32. Πρόεδρος, αντιπρόεδρος Τ.Ε.Ι., και διευθυντές πα¬ 
ραρτημάτων μέχρι 100 ημέρες. 

33. Εκπαιδευτικοί γενικά των ΤΕΙ, των σχολών εκπαί¬ 
δευσης διδακτικού προσωπικού και της Ανώτερης Εκκλη¬ 
σιαστικής Εκπαίδευσης μέχρι 70 ημέρες. 

34. Διοικητικό γενικά προσωπικό και ειδικό τεχνικό προ¬ 
σωπικό των ΤΕΙ, των σχολών εκπαίδευσης διδακτικού 
προσωπικού και της ανώτερης εκκλησιαστικής εκπαίδευ¬ 
σης μέχρι 70 ημέρες. 

35. Ο Πρόεδρος, ο Αντιπρόεδρος και οι υπάλληλοι γε¬ 
νικά του Οργανισμού Επαγγελματικής Εκπαίδευσης και 
Κατάρτισης (ΟΕΕΚ) μέχρι 120 ημέρες. 

36. Υπάλληλοι των κλάδων ΠΕ Δασολόγων, ΤΕ Τεχνο¬ 
λόγων Δασοπονίας και ΔΕ Τεχνικών - Οδηγών του Τα¬ 
μείου Διοικήσεως και Διαχειρίσεως Πανεπιστημιακών Δα¬ 
σών του Πανεπιστημίου Θεσσαλονίκης μέχρι 120 ημέρες 

και υπάλληλοι των κλάδων ΔΕ Επιστατών - Εργοδηγών ΔΕ 
Φυτοκόμων και ΥΕ Φυλάκων - Δασοφυλάκων του ίδιου 
Ταμείου μέχρι 100 ημέρες. 

37. Υπάλληλοι γενικά λοιπών νομικών προσώπων αρμο¬ 
διότητας Υπουργείου Εθνικής Παιδείας και θρησκευμά¬ 
των μέχρι 70 ημέρες. 

Άρθρο 2 

Όργανα έκδοσης εντολής μετακίνησης εκτός έδρας 

Αρμόδια όργανα για την έκδοση εντολής μετακίνησης 
εκτός έδρας ορίζονται τα εξής: 

1.0 Γενικός Γραμματέας του Υπουργείου Εθνικής Παι¬ 
δείας και θρησκευμάτων για τους υπαλλήλους που υπη¬ 
ρετούν στην κεντρική υπηρεσία. 

2. Ο Νομάρχης ή άλλο όργανο που έχει εξουσιοδοτηθεί 
από αυτόν για όλους τους υπαλλήλους που υπηρετούν στο 
νομό, ανεξάρτητα από την ιδιότητά τους και τους σχολι¬ 
κούς συμβούλους που η κατά τόπον αρμοδιότητά τους 
επεκτείνεται σε περισσότερους από έναν νομούς. 

3.0 Πρόεδρος ή ο νόμιμος αναπληρωτής του για όλο το 
προσωπικό του Παιδαγωγικού Ινστιτούτου. 

4.0 Πρόεδρος ή ο νόμιμος αναπληρωτής του για όλο το 
προσωπικό του Ινστιτούτου Τεχνολογικής Εκπαίδευσης. 

5.0 Πρύτανης ή άλλο όργανο που έχει εξουσιοδοτηθεί 
από αυτόν για το προσωπικό των ΑΕΙ. 

6.0 Πρόεδρος του ΤΕΙ ή άλλο όργανο που έχει εξουσιο¬ 
δοτηθεί από αυτόν για το προσωπικό των ΤΕΙ. 

7. Ο Διευθυντής Παραρτήματος ΤΕΙ για το προσωπικό 
του Παραρτήματος. 

8. Ο Πρόεδρος του Διοικητικού Συμβουλίου για το προ¬ 
σωπικό των νομικών προσώπων. 

9. Ο Γ ενικός Γ ραμματέας, ή ο Ειδικός Γ ραμματέας του 
Υπουργείου Εθνικής Παιδείας και θρησκευμάτων, κατά 
περίπτωση, για τις περιπτώσεις μετακίνησης περιφερεια¬ 
κών υπαλλήλων από την περιφέρεια στην Αθήνα για εκτέ¬ 
λεση υπηρεσίας. 

Άρθρο 3. 

Από τη δημοσίευση της απόφασης αυτής παύει να 
ισχύει κάθε άλλη προγενέστερη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Ιουνίου 1996 

οι ΥΠΟΥΡΓΟΙ 

ΟΚΟΝΟΜΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Α. παπαδοπουλογ γ. παπανδρεου 

- 4 - 

Αριθ. 2020897/3241/0022 (4) 

Καθορισμός του ύψους της αμοιβής του Προέδρου, των 
Μελών και της Γραμματέως της Ειδικής Επιτροπής για 
την σύνταξη των όρων της διακήρυξης προμήθειας συ¬ 
στήματος μηχανοργάνωσης για την Εισαγγελία Πρωτο¬ 
δικών Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) Του άρθρου 6 παρ. 3 του Ν. 2286/95 
(ΦΕΚ 19/95 τ. Α') «προμήθειες του Δημοσίου Τομέα 
κ.λπ.», β) του άρθρου 45 του Π.Δ. 173/90 (ΦΕΚ 62/90 τ. 


Α') «κανονισμός Προμηθειών του Δημοσίου», γ) του άρ¬ 
θρου 18 του Ν. 1505/84 (ΦΕΚ 194/84 τ. Α’) «Αναδιάρ¬ 
θρωση μισθολογίου προσωπικού της Δημόσιας Διοίκησης 
κ.λπ.» όπως τροποποιήθηκε με το άρθρο 8 του Ν. 
1810/88 (ΦΕΚ 223/88 Τ. Α) «συμπλήρωση του Ν. 
1505/84 κ.λπ.», δ) του άρθρου 40 του Ν. 849/78 (ΦΕΚ 
232/78 τ. Α’) «περί παροχής κινήτρων δια την ενίσχυσιν 
της περιφερειακής και οικονομικής αναπτύξεως της χώ¬ 
ρας» όπως τροποποιήθηκε με το άρθρο 8 του Ν. 2129/93 
«αύξηση συντάξεων και άλλες διατάξεις». 

2. Την υπ’ αριθ. 99825/14.9.1995 απόφαση του 
Υπουργού Δικαιοσύνης με την οποία συγκροτήθηκε ειδική 
Επιτροπή για την σύνταξη των όρων της διακήρυξης προ¬ 
μήθειας συστήματος μηχανοργάνωσης για την Εισαγγελία 
Πρωτοδικών Αθηνών. 

3. Την υπ’ αριθ. 125538 οικ./24.10.1995 απόφαση του 
Υπουργού Δικαιοσύνης με την οποία εγκρίνεται η παρά¬ 
ταση του χρόνου λειτουργίας της Ειδικής Επιτροπής για τη 
σύνταξη των όρων της διακήρυξης προμήθειας συστήμα¬ 
τος μηχανοργάνωσης για την Εισαγγελία Πρωτοδικών 
Αθηνών μέχρι την 27.10.1995 προκειμένου να ολοκληρώ¬ 
σει το έργο της. 

4. Το γεγονός ότι η παραπάνω Επιτροπή εργάσθηκε και 
εκτός των ωρών υποχρεωτικής εργασίας των Δημοσίων 
Υπηρεσιών για τη σύνταξη των όρων της διακήρυξης λόγω 
πιεστικών προθεσμιών υλοποιήσεως του έργου. 

4α. Το γεγονός ότι από τις διατάξεις της παρούσας από¬ 
φασης προκαλείται δαπάνη 210.000 δρχ. σε βάρος του 
Κρατικού Προϋπολογισμού ειδ. φορέα 17 - 210 ΚΑΕ 
0515 είους 1996 στον οποίο επαρκούν οι εγεγραμμένες 
πιστώσεις. 

5. Την υπ’ αριθ. Π1/2579/27.9.1995 απόφαση του 
Υπουργείου Εμπορίου με θέμα: Εντάξεις και τροποποιή¬ 
σεις στο ΕΠΠ 1995 ΠΙΣΤ. 1995 και 1996 και τροποποιή¬ 
σεις στο ΕΠΠ 1994 ΠΙΣΤ. 1994», σύμφωνα με το οποίο η 
ανωτέρω προμήθεια εντάχθηκε στο ενιαίο Πρόγραμμα 
Προμηθειών 1995. 

6. Την υπ’ αριθ. ΥΑΠ/Φ.41.7/27656/3.11.1995 από¬ 
φαση του Υπουργείου Εσωτερικών Δημόσιας Διοίκησης 
και Αποκέντρωσης με την οποία εγκρίθηκε η προμήθεια 
εξοπλισμού και λογισμικού πληροφορικής στο Υπουργείο 
Δικαιοσύνης για την Εισαγγελία Πρωτοδικών Αθηνών. 

7. Την υπ’ αριθ. 141103 οικ./29.11.1995 απόφαση του 
Υπουργού Δικαιοσύνης σύμφωνα με την οποία εξουσιοδο¬ 
τήθηκε ο Προϊστάμενος των υπηρεσιών της Εισαγγελίας 
Πρωτοδικών Αθηνών όπως ενεργήσει τα νόμιμα για την 
πραγματοποίηση της προμήθειας εξοπλισμού πληροφορι¬ 
κής για τη μηχανογράφηση των εργασιών της Εκτέλεσης 
Ποινών κ.λπ. 

8. Την αριθ. 2027332/ 3206/ 0022/ 1.6.1993 από¬ 
φαση του Υφυπουργού Οικονομικών, αποφασίζουμε: 

1. Καθορίζουμε το ύψος της αμοιβής του Προέδρου, 
των Μελών, και της Γ ραμματέως της ανωτέρω υπ’ αριθ. 
99825/95 Ειδικής Επιτροπής όπως αυτοί ορίζονται στην 
οικεία απόφαση συγκρότησής της ως εξής, για το κατω¬ 
τέρω ποσό ανά συνεδρίαση (εκτός κανονικού ωραρίου ερ¬ 
γασίας) και για 7 συνολικά συνεδριάσεις (1000 δρχ. ανά 
ώρα χ 5 ώρες = 5.000 εκάστη συνεδρίαση): 

συν/σεως 

Ποσόν 

εκάστης 

συν/σεων 

Αριθμός 

μελών 

ΑριθμόςΣυνολικό 

ποσό 

α. Προέδρου 

5.000 

χ 7 

χ 1=35.000 

β. Μελών (4) 

5.000 

χ 7 

χ 4=140.000 

γ. Γρ/τέως 

5.000 

χ 7 

χ 1=35.000 


ΣΥΝΟΛΙΚΟ ΠΟΣΟ 210.000 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 18 Μαρτίου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΩΝ ΔΙΚΑΙΟΣΥΝΗΣ 

ΑΛ. ΠΑΠΑΔΟΠΟΥΛΟΣ ΕΥΑΓΓ. ΒΕΝΙΖΕΛΟΣ 

-♦- 

Αριθ. 2033692/5185/0022 (5) 

Έγκριση κίνησης και παραμονής εκτός έδρας και εντός 
ορίων του Κράτους των υπαλλήλων του Λαογραφικού 
και Εθνολογικού Μουσείου Μακεδονίας - Θράκης 
(Λ.Ε.Μ.Μ.- θ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν.Δ. 406/1970 (ΦΕΚ 9Α'), για την ίδρυση Λαο- 
γραφικού και Εθνολογικού Μουσείου Μακεδονίας. 

β) Της παρ. 2 του άρθρου 2 του Ν. 2346/30.10.1995 
«Δαπάνες κίνησης των μετακινουμένων προσώπων με 
εντολή του Δημοσίου εντός και εκτός της επικράτειας για 
εκτέλεση υπηρεσίας και άλλες διατάξεις». 

γ) Του Π.Δ. 1117/1977 (ΦΕΚ 361 Α'), για την κύρωση 
κανονισμού οργανώσεως και λειτουργίας του Λαογραφι- 
κού και Εθνολογικού Μουσείου Μακεδονίας. 

δ) Του άρθρου 20Α - του Ν. 1558/1985 (ΦΕΚ 137 Α ), 
για την Κυβέρνηση και τα Κυβερνητικά όργανα, που προ¬ 
στέθηκε ως νέο αυτού άρθρο με το άρθρο 27 του Ν. 
2081/1992 (ΦΕΚ 154 Α') και αναφέρεται στον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

ε) Των Π.Δ. 358/1986 (ΦΕΚ 158Α), 92/1987 (ΦΕΚ 
51 Α') και 492/1988 (ΦΕΚ 224Α*), για τις αρμοδιότητες 
και τον Οργανισμό του Υπουργείου Βόρειας Ελλάδας, 
αντίστοιχα. 

ζ)Του Π.Δ. 346/1993(ΦΕΚ 146Α'), για τη μετονομασία 
του Λαογραφικού και Εθνολογικό Μουσείου Μακεδονίας 
(Λ.Ε.Μ.Μ.), σε Αασγραφικό και Εθνολογικού Μουσείου 
Μακεδονίας - Θράκης (Λ.Ε.Μ.Μ.- θ.) και για την επέ¬ 
κταση της αρμοδιότητάς του στη Θράκη. 

2. Την εγκύκλιο αριθ. ΔΟΑ/ Φ.03/ 37/ 41102/ 
10.12.1993 του Υπουργείου Προεδρίας της Κυβέρνησης 
«Έλεγχος Δαπανών κατά την έκδοση κανονιστικών πρά¬ 
ξεων της Διοίκησης». 

3. Την απόφαση Υ. 704/19.8.1988 (ΦΕΚ 575 Β) του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

4. Το απόσπασμα του πρακτικού 525/20.12.1995 του 
Διοικητικού Συμβουλίου του Λαογραφικού και Εθνολογι¬ 
κού Μουσείου Μακεδονίας - Θράκης (Λ.Ε.Μ.Μ. - θ.), 
που αναφέρεται στην ανάγκη κίνησης και παραμονής 


εκτός έδρας υπαλλήλων του Μουσείου αυτού, καθώς και 
το έγγραφο 1465/28.12.1995 του ίδιου Μουσείου 
(Ν.Π.Δ.Δ.), που εποπτεύεται από το Υ.ΜΑ.Θ. 

5. Το αριθ. 355/19.4.1996 έγγραφο του ΛΕΜΜ - θ 
γνωστοποίησης των σχετικών πιστώσεων του προϋπολο¬ 
γισμού και το γεγονός ότι η σχετική δαπάνη θα καλυφθεί 
από τις γραμμένες στον προϋπολογισμό του Λ.Ε.Μ.Μ.-Θ. 
πιστώσεις για το έτος 1996 και συγκεκριμένα από τους: 

-Κ.Α.Ε. 0711: Οδοιπορικά έξοδα μετακίνησης για 
εκτέλεση υπηρεσίας στην ημεδαπή υπαλλήλων: 
200 . 000 . 

- Κ.Α.Ε. 0721: Ημερήσια αποζημίωση μετακίνησης για 
εκτέλεση υπηρεσίας στην ημεδαπή υπαλλήλων: 50.000 
δρχ., αποφασίζουμε: 

Εγκρίνουμε την κίνηση και την παραμονή εκτός έδρας 
και εντός των ορίων του Κράτους, για εκτέλεση υπηρε¬ 
σίας, των μονίμων και των με σχέση εργασίας, ιδιωτικού 
δικαίου αορίστου χρόνου, υπαλλήλων του Λαογραφικού 
και Εθνολογικού Μουσείου Μακεδονίας - Θράκης 
(Λ.Ε.Μ.Μ. - θ.), με δικαίωμα λήψης αποζημίωσης, για το 
έτος 1996, ως εξής: 

Μέχρι πενήντα (50) ημέρες συνολικά κατ' έτος συμπε¬ 
ριλαμβανομένων Κυριακών και αργιών για κάθε έναν από 
τους υπαλλήλους των κλάδων ΠΕ3 Ερευνητών, ΠΕ2 Λαο- 
γράφων και ΠΕ Αρχιτεκτόνων που μεταβαίνουν σε περιο¬ 
χές της Μακεδονίας - Θράκης και στη λοιπή Ελλάδα, συ- 
μπεριλαμβανομένης και της Αθήνας, για έρευνα, κατα¬ 
γραφή εθίμων, δρώμενων κ.α., γνωμοδοτική εποπτεία 
κ.α., μέσα στα πλαίσια των δραστηριοτήτων του Λ.Ε.Μ.Μ.- 
Θ. 

Μέχρι 10 ημέρες κατ’ έτος για κάθε ένα από τους λοι¬ 
πούς υπαλλήλους του Λ.Ε.Μ.Μ.- θ. που μεταβαίνει εκτός 
έδρας για εκτέλεση υπηρεσίας. 

Παρέκκλιση από τα κατά τα ανωτέρω οριζόμενα επιτρέ¬ 
πεται για την κάλυψη εξαιρετικών υπηρεσιακών αναγκών, 
με απόφασή μας, που εκδίδεται ύστερα από σύμφωνη 
γνώμη του Διοικητικού Συμβουλίου του Λ.Ε.Μ.Μ.- θ. 

Η μετακίνηση υπαλλήλων του Λ.Ε.Μ.Μ.- θ. στο εξωτε¬ 
ρικό θα εγκρίνεται κατά περίπτωση. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 13 Ιουνίου 1996 

Ο ΥΠΟΥΡΓΟΙ 

ΟΚΟΝΟΜΚΟΝ ΜΑΚΕΔΟΝΙΑΣ - ΘΡΑΚΗΣ 

ΑΑΕΞ. ΠΑΠΑΔΟΠΟΥΛΟΣ ΦΙΛΙΠΠΟΣ ΠΕΤΣΑΛΝΙΚΟΣ 

♦- 

Αριθ. 2041331/197/0024 (6) 

Περιεχόμενο μηνιαίων πινάκων εκτελέσεως Προϋπολογι¬ 
σμού και εξελίξεως των εκτός Προϋπολογισμού Λογα¬ 
ριασμών του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη το άρθρο 78 του Ν. 2362/95 «περί 
Δημοσίου Λογιστικού, Ελέγχου των δαπανών του Κράτους 
και άλλες διατάξεις», αποφασίζουμε: 

Καθορίζουμε το περιεχόμενο των πινάκων που καταρτί¬ 
ζονται κάθε μήνα, σχετικά με την πορεία της εκτελέσεως 
του Προϋπολογισμού και την εξέλιξη των εκτός Προϋπο¬ 
λογισμού λογαριασμών του Δημοσίου, ως ακολούθως: 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


1. Ως προς την πορεία της εκτελέσεως του Προϋπολο¬ 
γισμού: 

Α) Στους ανωτέρω πίνακες θα εμφανίζονται, ως προς 
μεν τα έσοδα: 
α) τα προϋπολογισθέντα, 

β) τα βεβαιωθέντα μέχρι το τέλος του προηγούμενου 
μήνα, στον οποίο αναφέρεται ο πίνακας, 
γ)τα βεβαιωθέντα μέσα στο μήνα, 
δ) το σύνολο των βεβαιωθέντων, 
ε) τα εισπραχθέντα μέχρι το τέλος του μήνα, στον οποίο 
αναφέρεται ο πίνακας, 
στ) τα εισπραχθέντα μέσα στο μήνα και 
ζ) το σύνολο των εισπραχθέντων, ως προς δε τα έξοδα: 
α) τα προϋπολογισθέντα, 

β) τα πληρωθέντα μέχρι το τέλος του προηγούμενου 
μήνα, στον οποίο αναφέρεται ο πίνακας, 
γ) τα πληρωθέντα μέσα στο μήνα και 
δ) το σύνολο των πληρωθέντων. 

Β) Η κατάταξη των μεν εσόδων θα ενεργείται κατά γενι¬ 
κές κατηγορίες, όπως και στον Προϋπολογισμό, με ανά¬ 
λυση των τακτικών εσόδων, κατά κύριες πηγές προελεύ- 
σεως αυτών, των δε εξόδων: α) για τον τακτικό Προϋπολο¬ 
γισμό κατά Υπουργείο, γενικές κατηγορίες και κωδικό 
αριθμό εξόδου και β) για τον Προϋπολογισμό Δημοσίων 
Επενδύσεων κατά γενικές κατηγορίες. 

2. Ως προς την εμφάνιση των εκτός Προϋπολογισμού 
λογαριασμών του Δημοσίου. 

Οι εκτός Προϋπολογισμού λογαριασμοί του Δημοσίου 
θα εμφανίζονται κατά ομάδες, όπως στο Γ ενικό Ισολογι¬ 
σμό του Κράτους, εκτός από εκείνους των οποίων η σπου- 
δαιότητα κατά την κρίση της Διοικήσεως, επιβάλλει την 
ξεχωριστή εμφάνιση αυτών. 

Οι ανωτέρω λογαριασμοί θα εμφανίζουν το υπόλοιπο 
αυτών κατά το τέλος του μήνα, που αφορά ο πίνακας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1996 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 2041546/6591/0022 (7) 

Καθορισμός αποζημίωσης της Επιτροπής για τη μελέτη 
του προβλήματος της φοροδιαφυγής που συντελείται 
με πλαστά και εικονικά στοιχεία και την αντιμετώπιση 
του φαινομένου αυτού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 89 του Π.Δ. 284/88 (ΦΕΚ 
128Α) όοως ισχύει σήμερα. 

2. Τις διατάξεις των άρθρων 105 του Ν. 1892/90 (ΦΕΚ 
101 Α), 34 του Ν. 1914/90 (ΦΕΚ 178Α ) και 13 του Ν. 
2346/95 (ΦΕΚ 220 Α’). 

3. Την ανάγκη εξεύρεσης τρόπων και λήψη μέτρων 
αντιμετώπισης του φαινομένου της έκδοσης και χρησιμο¬ 
ποίησης για συναλλαγές πλαστών και εικονικών στοιχείων, 
και την αριθ. 1126350/1166/0006Α/10.11.1994 από¬ 
φαση του Υφυπουργού Οικονομικών, με την οποία συ¬ 


γκροτήθηκε Επιτροπή για το σκοπό αυτό, καθώς και την 
αριθ. 1138444/ 1553/ 0006Α/ 12.12.1995 απόφαση της 
Γ εν. Γ ραμματέως, με την οποία η εν λόγω Επιτροπή επα- 
νασυστάθηκε αναδρομικά. 

4. Τις διατάξεις του άρθρου 40 του Ν. 849/78 (ΦΕΚ 232 
Α'), όπως συμπληρώθηκε με το άρθρο 8 του Ν. 2129/93 
(ΦΕΚ 57Α). 

5. Το γεγονός ότι από την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού 
ύψους 1.540.000 δρχ. περίπου, που θα βαρύνει τον προϋ¬ 
πολογισμό του Υπ. Οικονομικών οικον. έτους 1996, ειδ. 
φορέα 23.110 και ΚΑΕ 0515, για την οποία υπάρχει πί¬ 
στωση, αποφασίζουμε: 

Καθορίζουμε την κατ’ αποκοπή αποζημίωση του Προέ¬ 
δρου, των μελών και του Γραμματέα της Επιτροπής που 
συγκροτήθηκε με την αριθ. 1126350/ 1166/ 0006Α/ 
10.11.1994 απόφαση του Υφυπουργού Οικονομικών και 
την αριθ. 1138444/1553/ 0006Α/ 12.12.1995 όμοια της 
Γεν. Γραμματέως του Υπ. Οικονομικών και την αριθ. 
1138444/ 1553/ 0006Α/12.12.1995 όμοια της Γεν. 
Γραμματέως του Υπ. Οικονομικών, σε διακόσιες είκοσι χι¬ 
λιάδες (220.000) δρχ. για κάθε άτομο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1996 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 190901 (8) 

Έγκριση δαπάνης για την αποστολή τέκνων, υπαλλήλων 
του ΟΑΕΔ σε κατασκηνώσεις έτους 1996. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 18 του Ν. 2224/94. 

β. Του Ν.Δ. 212/69 «Περί Οργανώσεως και Διοικήσεως 
του ΟΑΕΔ». 

γ. Του Β.Δ. 266/71 «Περί αγοράς ή πωλήσεως ακινή¬ 
των, προμηθειών, μισθώσεως και άλλων δαπανών του Ορ¬ 
γανισμού Απασχολήσεως Εργατικού Δυναμικού», όπως 
τροποποιήθηκαν και συμπληρώθηκαν μεταγενέστερα. 

δ. Των άρθρων 22 και 83 του Ν. 2362/94 «Περί Δημο¬ 
σίου Λογιστικού, ελέγχου των δαπανών του κράτους και 
άλλες διατάξεις». 

ε. Του Π.Δ. 173/90 «Κανονισμός Προμηθειών Δημο¬ 
σίου». 

στ. Του άρθρου 10 του Ν. 1276/82 «Οα την συγχώ¬ 
νευση του κλάδου συντάξεων του Ταμείου Ασφαλίσεως 
Προσωπικού Εταιρείας Διαχειρίσεως Ειδών Μονοπωλίου 
του Ελληνικού Δημοσίου στο ΙΚΑ και ρύθμιση άλλων 
ασφαλιστικών και συνταξιοδοτικών θεμάτων». 

ζ. Του άρθρου 17 του Ν. 1346/83 «Τροποποίηση και 
συμπλήρωση διατάξεων της Εργατικής Νομοθεσίας και 
ρύθμιση διαφόρων θεμάτων». 

η. Του Π.Δ. 314/25.8.87 Τροποποίηση Π.Δ. 1022/77 
«Περί εξαιρέσεως του Οργανισμού Εργατικού Δυναμικού 
εκ της εφαρμογής των διατάξεων του Ν.Δ. 496/74». 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

2. Την Κ.Υ.Α. αριθ. 95445/95 «Σύσταση Διοικητικού 
Τομέα» στο Υπουργείο Εργασίας και Κοινωνικών Ασφαλί¬ 
σεων». 

3. Τα έγγραφα αριθ. 108497/26.4.96 και το από 
16.5.96 του ΟΑΕΔ, αποφασίζουμε: 

1. Αποδεχόμαστε την απόφαση αριθ. 698/23.4.96 του 
Διοικητικού Συμβουλίου του Οργανισμού Απασχολήσεως 
Εργατικού Δυναμικού και εγκρίνουμε: 

α. Τη διάθεση ποσού δρχ. εκατό εκατομμυρίων εκατόν 
σαράντα τεσσάρων χιλιάδων (100.144.000) δρχ. για την 
παραμονή οε κατασκηνώσεις για το έτος 1996 των παι¬ 
διών των υπαλλήλων του Οργανισμού Απασχολήσεως Ερ¬ 
γατικού Δυναμικού, ήτοι (569 παιδιά χ 8.000 δρχ. ημερ. χ 
22 ημέρ. = 100.144.000 δρχ.). 

β. Τη διενέργεια ανοικτών διαγωνισμών, όπου απαιτεί¬ 
ται κατά νόμο, με κριτήριο κατακύρωσης τη συμφερότερη 
προσφορά, για την ανάδειξη μειοδοτών. 

2. Από την απόφαση αυτή, προκαλείται δαπάνη σε βά¬ 
ρος του Προϋπολογισμού του Νομικού Προσώπου του Ορ¬ 
γανισμού Απασχολήσεως Εργατικού Δυναμικού ύψους 
«κατό εκατομμυρίων εκατόν σαράντα τεσσάρων χιλιάδων 
(100.144.000) δρχ. περίπου για το τρέχον οικονομικό 
έτος. 

3. Για την ανωτέρω δαπάνη έχει εγγράφει πίστωση, 
στον υπό έγκριση προϋπολογισμό του ΟΑΕΔ, ύψους 
124.500.000 δρχ. με τα στοιχεία ΚΑΕ 4612 «Δαπάνες 
λειτουργίας κατασκηνώσεων - εξοχών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1996 

ο ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ ΚΑΙ ΚΟΙΝ. ΑΣΦ/ΣΕΟΝ 

ΑΛΕΞ. ΠΑΠΑΔΟΠΟΥΛΟΣ ΕΥΑΓΓ. ΠΑΝΝΟΠΟΥΛΟΣ 

-4- 

Αριθ. 8329 (9) 

Σύσταση Νομικού Προσώπου στην Κοιν. Μοσχοκαρυάς Ν. 

Φθιώτιδας με την επωνυμία «ΛΑΟΓΡΑΦΙΚΟ ΜΟΥΣΕΙΟ 

ΚΟΙΝΟΤΗΤΑΣ ΜΟΣΧΟΚΑΡΥΑΣ». 

Η ΑΝΑΠΛΗΡΩΤΡΙΑ ΠΕΡΙΦ. Δ/ΝΤΗ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/95 
Δ.Κ.Κ. (ΦΕΚ Α' 231). 

2. Την 25/95 Απόφαση του Κοινοτικού Συμβουλίου Μο¬ 
σχοκαρυάς σχετικά με την σύσταση Νομικού Προσώπου 
με την επωνυμία «ΛΑΟΓΡΑΦΙΚΟ ΜΟΥΣΕΙΟ ΚΟΙΝΟΤΗ¬ 
ΤΑΣ ΜΟΣΧΟΚΑΡΥΑΣ», αποφασίζει: 

1. Συνιστά στην Κοινότητα Μοσχοκαρυάς του Νομού 
Φθιώτιδας ίδιο Νομικό Πρόσωπο Δημοσίου Δικαίου με την 


επωνυμία «ΛΑΟΓΡΑΦΙΚΟ ΜΟΥΣΕΙΟ ΚΟΙΝΟΤΗΤΑΣ ΜΟ¬ 
ΣΧΟΚΑΡΥΑΣ». 

2. Σκοπός του Νομικού προσώπου είναι: 

α. Η συντήρηση, διαφύλαξη και περαιτέρω εμπλουτι¬ 
σμός του υπάρχοντος λαογραφικού υλικού. 

β. Η οργάνωση ετήσιας έκθεσης του υλικού αυτού προς 
το κοινό. 

γ. Η εκτέλεση μικρών έργων για επισκευή και συντή¬ 
ρηση του κτιρίου του λαογραφικού μουσείου. 

δ. Η αποκατάσταση φθορών και ζημιών των επίπλων, 
εξοπλισμού και γενικά των υλικών και εγκαταστάσεων. 

3. Πόροι αυτού είναι: 

α. Η ετήσια επιχορήγηση της Κοινότητας εκ δραχμών 
100.000 τουλάχιστον. 

β. Εισφορές, δωρεές, κληρονομιές και κληροδοσίες. 

γ. Έσοδα από το αντίτιμο των πραγμάτων ή υπηρεσιών 
που παρέχονται απ.ό το Νομικό Πρόσωπο. 

δ. Πρόσοδοι από δική του περιουσία. 

ε. Κάθε τυχόν παροχή του Κράτους ή άλλη Νομική πρό¬ 
σοδος. 

4. Το Νομικό Πρόσωπο διοικείται από πενταμελές Διοι¬ 
κητικό Συμβούλιο που αποτελείται από: 

α. Τον εκάστοτε Πρόεδρο της Κοινότητας ως Πρόεδρο. 

β. Έναν Κοινοτικό Σύμβουλο. 

γ. Τρεις πολίτες της Κοινότητας, προτιμωμένων των ευ- 
εργητών ή δωρητών του Νομικού Προσώπου. 

5. Ο Κοινοτικός Σύμβουλος και οι πολίτες ορίζονται από 
τον Κοινοτικό Συμβούλιο. 

6. Η θητεία των μελών του Διοικητικού Συμβουλίου ακο¬ 
λουθεί τη Κοινοτική περίοδο. 

7. Το Διοικητικό Συμβούλιο εκλέγει Αντιπρόεδρο και 
Γραμματέα του Νομικού Προσώπου. 

8. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια αρχή, ως και σε Τράπεζες ΝΠΔΔ, 
ΝΠΙΔ, από τον Πρόεδρο και όταν αυτός απουσιάζει ή κω¬ 
λύεται από τον Αντιπρόεδρο ή τον ορισθησόμενο δι’ απο- 
φάσεως του Διοικητικού Συμβουλίου. 

9. Ακροτελεύτιο άρθρο 

Από τις διατάξεις της παρούσας, προκαλείται δαπάνη 
σε βάρος του προϋπολογισμού της Κοινότητας ύψους 
100.000 δραχμές ετησίως για το τρέχον έτος καθώς και 
για τα επόμενα έτη. 

Η σχετική δαπάνη έχει εγγράφει στον προϋπολογισμό 
της Κοινότητας του ΚΑΕ 212.3. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Λαμία, 10 Ιουνίου 1996 

Με εντολή Γ εν. Γ ραμματέα Περιφ. Στερεός Ελλάδος 
Η Αναπληρώτρια του Περιφερειακού Διευθυντή 
ΔΗΜΗΤΡΑ ΡΑΠΤΗ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥ ΧΟΣ ΔΕΥΤΕΡΟ) 


ΡβΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ___ 


ΚΛΠΟΛΙΣΤΡΙΟΥ 34 « ΑΘΗΝΑ 104 32 « ΤΕΙ-ΕΧ 223211 ΥΡΕΤ Ο* « ΡΑΧ 82 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε.-Ε.Π.Ε. 
Πληροφορίες Βημοακυμάτυν λοηύν ΦΕΚ 
Πώληση ·εκ. 

Φ ω τοαντίγραφο ηαλαήν Φ.Ε.Κ. 

Βφλβθήκη παλαϋν Φ.Ε.Κ. 

Οίηγβς γβ δημοσιεύματα Α.Ε-Ε.Π.Ε 
Εγγραφή Συνδρομητών Φ.Ε.Κ. κα 
αποστολή Φ.Ε.Κ. με πληρωμή μέοω Δ.Ο.Υ. 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΜΚΗ (031) 423666 

5230641 25ης Μτ^Λου 21 Τ.Κ. 541 X 423666 

5225713 ΠΕΡΑΙΑΣ 4136402 

5249547 Νκήτο 6-6 Τ.Κ. 165 31 4171307 

5238762 ΠΑΤΡΑ (061) 271246 

5246141 ΚορΜου 327 Τ.Κ 262 23 224561 

5248188 ΙΩΑΝΝΙΝΑ 

5248785 Δβυσιτήρβ Τ.Κ. 454 44 (0661) 21901 

ΚΟΜΟΤΗΝΗ (0631) 22637 

5248320 Δημοκρατίας 1 Τ.Κ 661 X 2 6 522 


- Μέχρι 16 IX δρχ. 

- Από 16 σελίδες κβ άνω προοούξη«|1Χδρχ.ανά8οέλιΒο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



ΚΑ.Ε Προϋπολογισμού 
2531 

ΚΑ.Ε εσόδου υπέρ 
ΤΑΠΕΤ 3512 

Χ.ΟΧδρχ. 

1.5Χ δρχ. 

50.000 . 

2.5Χ - 

10.0Χ ■ 

5Χ · 

50.0Χ » 

2.5Χ > 

25.0Χ > 

1.2Χ · 

10.0Χ · 

5Χ > 

5.0Χ · 

250 . 

10.0Χ ρ 

5Χ - 

3.0Χ - 

IX > 

150.0Χ > 

7.5Χ > 

10.0Χ · 

5Χ > 


Α' (Νόμοι. Π.Δ.. Σ ιηφά οη ς κτλ.) 

Β' (Υπουργκές αποφάο©ς κτλ.) 

Γ (Διορισμοί, απολύσεις κτλ. Δημ. Υπαλλήλων) 

Α' (Απαλλοτριώσεις, πολεοδομία κτλ.) 

Αναπτυξιακών Πράξ εω ν (Τ.Α.ΠΧ) 

ΚΠϋ. (Διορισμοί κτλ. προσωπικού ΝΠΔΔ) 

Πφ^πημα (Πίνακες εππυχάντων διαγωνισμών) 

Δελτίο Βι ο μηχ αν ικ ής « ιοκτηοίος (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Ε τ αψ η ων Δ Ε.Π.Ε. 

Προκηρύξεων ΑΧΕ.Π._ 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. _ I 1 ___ 

* Οι συνδρομές του εσωτερικού προπληρώνονται στο Δημόσιο Ταμείο που δίδουν αποδεκσικό είσπραξης (διπλότυπο) το 
οποίο με τη φροντίδα του ενδιαφερομένου πρέπει νο στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω ανοφβρομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εβπρώπτετοι στην Αθήνα από το Ταμείο του ΤΑΠΕΤ 
(Καποδκπρίου 34 - Αθήνα) και σπς άλλες πόλεις οπό το Δημόσια Ταμεία 

* Οι συνδρομητές του εξωτερικού, μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει γβ ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν εγγρό- 
φονται συνδρομητές γβ μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κά8ε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται 


Οι υπηρεσίες κοινού λειτουργούν καθημερινά από 08.00 έως 13.00· 


ΑΠΟ ΤΟ ΕΦΜΚΟ ΤΥΠΟΓΡΑΦΕΙΟ 











